Festival GRAF | Fabra i Coats
Gràcies a la presència d’editorials independents, col·lectius d’autoedició, artistes gràfics i fanzins a la zona d’estands, el públic podrà accedir a materials de distribució limitada i elaboració pràcticament artesana.
Una sèrie de xerrades i taules rodones permetrà debatre sobre el panorama actual de les arts gràfiques, i diversos tallers adreçats a grans i petits convidaran el públic a posar a prova les seves pròpies habilitats de la mà d’alguns dels il·lustradors més destacats del moment.
La llista d’expositors i el programa complet del GRAF es troben aquí.
El cartell d’enguany va a càrrec de l’il·lustrador Álvaro Ortiz (Saragossa, 1983), un dels dibuixants de novel·la gràfica més reputats.
GRAF Barcelona: 3, 4 i 5 de març a Fabra i Coats - Fàbrica de Creació. Entrada 1 euro. Aforament limitat.